Avtomashina ehtiyot qismlarini  bojxona chegarasidan noqonuniy olib o`tishga urinish bartaraf etildi

Hujjatlarda ko`rsatilmagan katta miqdordagi  tovarlarning noqonuniy tarzda yurtimizga olib kirilishiga bo`lgan urinish bojxonachilar tomonidan fosh qilindi.
 Jumladan, Buxoro viloyati bojxona boshqarmasi “Olot” chegara bojxona postiga qo`shni mamlakatdan kirib kelgan yuk avtomashinasidagi yuklarning hujjatlardagi mutanosibligi belgilangan tartibda tekshirildi. Bu haqda Davlat bojxona qo`mitasi axborot xizmati xabar bermoqda
Natijada,  mazkur yuk avtomashinasida hujjatlarda ko`rsatilganidan ortiqcha bo`lgan va bojxona xodimlariga ma`lum qilinmagan umumiy qiymati 40,4 million so`mlik avval foydalanilgan avtomashina ehtiyot qismlari borligi ma`lum bo`ldi.